
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/25/2025 3825200971 31. 03. 2025 JUDr. Eva Kiššová ECLI:SK:OSPD:2025:3825200971.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Evou Kiššovou v právnej veci navrhovateľa, manžela: A. B., nar. XX.X.XXXX, bytom C., D. XXXX/XX, proti odporkyni, manželke: E. B., F. G., nar. XX.X.XXXX, bytom C., D. XXXX/XX, o rozvod manželstva a úpravu práv a povinností na čas po rozvode k maloletému dieťaťu: A. B., nar. XX.X.XXXX, zast. Úradom práce, sociálnych vecí a rodiny Prievidza, takto rozhodol: I. Manželstvo účastníkov A. B., nar. XX.X.XXXX a E. B., F. G., nar. XX.X.XXXX, uzavreté dňa XX.X.XXXX v B., zapísané v Knihe manželstiev Matričného úradu H. Pravno, vo zv. 5, ročník XXXX, str. 120, rad. č. 12 r o z v á d z a. II. S c h v a ľ u j e uzavretú rodičovskú dohodu, ktorá znie: 1. Maloleté dieťa A. B., nar. XX.XX.XXXX sa zveruje na čas po rozvode manželstva do striedavej osobnej starostlivosti oboch rodičov - matky E. B., nar. XX.XX.XXXX a otca A. B., nar. XX.XX.XXXX s tým, že matka maloletého dieťaťa a otec maloletého dieťaťa sa zaväzujú zabezpečovať osobnú starostlivosť o maloleté dieťa tak, že maloletý A. bude od 1. dňa každého kalendárneho mesiaca v roku od 07,00 hod. do 15. dňa každého kalendárneho mesiaca v roku do 17,00 hod. s matkou a od 15. dňa každého kalendárneho mesiaca v roku od 17,00 hod. do 1. dňa nasledujúceho kalendárneho mesiaca v roku do 07,00 hod. s otcom, a to opakovane. Rodičia sa zaväzujú odovzdávať si maloleté dieťa v stanovenom čase v mieste bydliska toho rodiča, ktorého výkon osobnej starostlivosti o maloleté dieťa v daný moment začína. 2. Zastupovať v bežných veciach a spravovať majetok maloletého A. budú obaja rodičia, každý samostatne. 3. Otec maloletého dieťaťa A. B., nar. XX.XX.XXXX sa zaväzuje prispievať výživným na maloletého A. B., nar. XX.XX.XXXX vo výške 200 eur mesačne, vždy do 15 – tého dňa toho ktorého mesiaca vopred k rukám matky maloletého dieťaťa, počnúc právoplatnosťou rozsudku o rozvode manželstva. 4. Maloleté dieťa bude mať trvalé bydlisko na adrese trvalého pobytu matky. III. Žiaden z účastníkov nemá právo na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné cestou tunajšieho súdu na Krajský súd Žilina, avšak účastníci sa práva podať odvolanie voči rozhodnutiu výslovne vzdali po jeho vyhlásení (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP).
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko /§ 27 odst. 1 Zákona o rodine /.

